એક પ્રેરક વાર્તા છે. ગુર્જરનરેશ સિદ્ધરાજ જયસિંહના માતા મીનળદેવી સોમનાથની યાત્રાએ પધાર્યાં હતાં. તેમણે ખૂબ વૈભવી રીતે સોમનાથજીની પૂજા કરી. જો કે તેમને પ્રત્યક્ષ દર્શન ન થયાં. તેવામાં એક અત્યંત ગરીબ ડોશીમા આવ્યાં. તેમણે ભાવથી સોમૈયાદાદાને વંદન કર્યા અને કેડે બાંધેલી મેલીઘેલી કાપડની થેલીમાંથી તાંબાનો એક સિક્કો ઠાકોરજીને ધરાવ્યો. પ્રસન્ન થયેલા સોમનાથજીએ પેલા વૃદ્ધ માતાને આશીર્વાદ આપ્યા.